Nädalavahetusel toimuval jääpurjetamise Eesti karikavõistluste viimasel, kolmandal etapil on võiduvõimalused ka kodujääl sõitvatel purjetajatel, kes omakeskis selgitavad ka Saaremaa meistrid.
Heade jääoludega Sutu lahel, kus jääkatte paksus on 10–15 cm, võetakse mõõtu klassides Monotüüp XV, DN, DN-Junior ja Ice-Optimist.
Monotüüp XV klassis on pärast kahte etappi eesotsas peaasjalikult Saaremaa sõitjad. Teisel etapil juhtisid Juhan Kolk ja Meelis Saarlaid. Väiksemail, Ice-Optimisti klassi purjekail olid eelmisel etapil eesotsas saarlased Georg Paomees ja Trinette Välisson. Kahjuks vastavalt Covid-19 pandeemiast tingitud reeglitele pealtvaatajaid võistlustele ei lasta.